text: দেখুন কোন ক্রিকেটারের খারাপ পারফরম্যান্সের জন্য তাকে সতর্ক করলেন কপিল দেব | CricHunt
  Home/IPL League/দেখুন কোন ক্রিকেটারের খারাপ পারফরম্যান্সের জন্য তাকে সতর্ক করলেন কপিল দেব
  দেখুন কোন ক্রিকেটারের খারাপ পারফরম্যান্সের জন্য তাকে সতর্ক করলেন কপিল দেব
  সংযুক্ত আরব আমিরশাহিতে আইপিএল শুরুর আগে মহেন্দ্র সিং ধোনির বাইশ গজে প্রত্যাবর্তন নিয়ে একেবারেই উচ্ছ্বসিত ছিলেন না তিরাশির বিশ্বকাপজয়ী অধিনায়ক কপিল দেব। তিনি বলেছিলেন, দেশের ভবিষ্যত্‍ তারকাদের দেখে নেওয়ার মঞ্চ আইপিএল। নতুন প্রতিভাদের দিকেই নজর থাকবে বেশি। আর বাস্তবে হলও তাই। আমিরশাহিতে আইপিএল কেরিয়ারের সবচেয়ে খারাপ পারফরম্যান্স করলেন মাহি।
  আন্তর্জাতিক ক্রিকেট থেকে অবসর নেওয়া ধোনিকে আইপিএলে একেবারে অন্যভাবে দেখতে চেয়েছিলেন মাহিভক্তরা। দীর্ঘদিন পর বাইশ গজে প্রতিযোগিতামূলক ক্রিকেটে ফিরলেও প্রাক্তন ভারত অধিনায়কের পারফরম্যান্স একেবারেই আহামরি নয়। ব্যাট হাতে ধোনির সেই ক্যারিশমা উধাও। এবার আইপিএলে চেন্নাইয়ের হয়ে একটি হাফ সেঞ্চুরিও করতে পারেননি ধোনি। ১৪ ম্যাচে করেছেন মাত্র ২০০ রান। আইপিএলের এত বছরের ইতিহাসে কোনও বার এমনটা হয়নি। কোনো বার ধোনিকে এত খারাপ খেলতে দেখা যায়নি।
  ধোনির এমন আইপিএল পারফরম্যান্সের পর কপিল দেব বলেন, "ধেনি যদি সিদ্ধান্ত নিয়ে থাকে, যে একের পর এক আইপিএল খেলেই যাবে। তাহলে ওর পক্ষে পারফর্ম করা অসম্ভব। কারণ ওর বয়স হচ্ছে। এই বয়সে শরীর অনেক সময় সাধ দেয় না। যদি তুমি বছরের দশ মাস ক্রিকেট না খেলো এবং বছরের একটা সময় শুধুমাত্র আইপিএল খেলো। তাহলে এমনটাই হবে। সারা বছর ধরে অনুশীলন করলে তবেই কিন্তু ভালো পারফর্ম করতে পারবে। আর ক্রিস গেইলের মতো ক্রিকেটারের ক্ষেত্রেও তা হতে পারে।"
  রবিবার কিংস ইলেভেন পঞ্জাবের বিরুদ্ধে ২০২০ আইপিএলের শেষ ম্যাচে টস করার করার সময় ধারাভাষ্যকার ড্যানি মরিসনকে ধোনি জানিয়ে দেন, চেন্নাইয়ের হয়ে এটাই তাঁর শেষ ম্যাচ নয়।